Legal Document

Category: 29

Text:
29. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 104 της 14/14 Μαΐου 1994 (ΦΕΚ-Α-79) Περί τροποποιήσεως του Προεδρικού Διατάγματος υπ’ αριθ. 96/93 "περί προσαρμογής της Ελληνικής Νομοθεσίας στις διατάξεις της Οδηγίας αρ. 88/361/ΕΟΚ και της Οδηγίας 92/122/ΕΟΚ σχετικά με τη κίνηση κεφαλαίων". Έχοντας υπόψη: 1.Τας διατάξεις του άρθρ. 4 του Νόμ. 1338/1983 "Εφαρμογή το κοινοτικού δικαίου" (Α' 34), όπως αντικαταστάθηκε από το άρθρ. 6 του Νόμ. 1440/1984 "περί συμμετοχής της Ελλάδος στο κεφάλαιο, στα αποθεματικά και στις προβλέψεις της Ευρωπαϊκής Τράπεζας Επενδύσεων Κεφαλαίων, στο κεφάλαιο της Ευρωπαϊκής Κοινότητας Άνθρακος και Χάλυβος και του Οργανισμού εφοδιασμού ΕΥΡΑΤΟΜ" (Α' 70) και τροποποιήθηκε με τα άρθρ. 7 του Νόμ. 1775/1988 "Εταιρείες παροχής επιχειρηματικού κεφαλαίου και άλλες διατάξεις" (Α' 101) και 31 του 2076/92 (Α' 130), το άρθρ. 65 του Νόμ. 1892/1990 "για τον εκσυγχρονισμό και την ανάπτυξη και άλλες διατάξεις" (Α' 101) καθώς και το άρθρ. 2 του Νόμ. 2077/1992. 2.Τις διατάξεις του άρθρ. 29Α του Νόμ. 1558/85, το οποίο προστέθηκε με το άρθρ. 27 του Νόμ. 2081/1992 (Α' 154). Σελ. 74,094 Τεύχος 1239-Σελ. 26 3.Το γεγονός ότι από τις διατάξεις του παρόντος δεν προκαλείται δαπάνη σε βάρος του κρατικού προϋπολογισμού. 4.Την υπ’ αριθ. 193/94 γνωμοδότηση του Συμβουλίου της Επικρατείας, μετά από πρόταση του Υπουργού Εθνικής Οικονομίας, αποφασίζουμε: Άρθρ.1.-1.Το άρθρ. 5 του Προεδρικού Διατάγματος 96/93 καταργείται: 2.Καταργείται κάθε υφιστάμενος περιορισμός στις κινήσεις κεφαλαίων μεταξύ κατοίκων της Ελλάδος και όλων των άλλων κρατών, οι οποίες παρατίθενται στο παράρτημα ΙΙΙ του άρθρ. 9 του Προεδρικού Διατάγματος 96/93. Άρθρ.2.-Καταργείται το Κεφ Ι της πράξης Διοικητή της Τράπεζας της Ελλάδος 2227/1993, όπως εγκρίθηκε από τον Υπουργό Εθνικής Οικονομίας. Άρθρ.3.-Κάθε διάταξη που αντίκειται στις διατάξεις του παρόντος καταργείται. Άρθρ.4.-Η ισχύς του παρόντος άρχεται την 16η Μαΐου 1994. .146. Προστασία κεφαλαίων εξωτερικού 26.Β.δ.29 26.Β.δ.29 Προστασία κεφαλαίων εξωτερικού